The Clash
The Clash oli vuonna 1976 perustettu brittiläinen punk rock -yhtye, jonka tuotannossa oli runsaasti vaikutteita jamaikalaisesta musiikista.
Yhtye nousi vuonna 1977 suosioon ensimmäisellä albumillaan The Clash, jolta varsinkin kappale ”White Riot” nousi punk-klassikoksi. Vaikka The Clash olikin punkyhtye, sen musiikki erosi selvästi Ramonesin yksinkertaisuudesta ja Sex Pistolsin nihilismistä. The Clash yhdisteli ennakkoluulottomasti monia musiikkityylejä poliittisesti kantaa ottaviin sanoituksiinsa.
The Clashin pääteoksena pidetään vuonna 1979 ilmestynyttä tupla-albumia London Calling, joka on usein äänestetty yhdeksi historian parhaista rocklevyistä. London Callingin hallitsevia piirteitä on musiikillinen eklektismi, joka yhdistelee punk rockin soundeihin ja hyökkäävään asenteeseen muun muassa reggaeta, skata, funkia ja kitarapoppia. Seuraavan vuoden Sandinista!-tripla-albumia on arvosteltu liiallisuuksiin menemisestä. Vuoden 1982 Combat Rock oli kohtalainen menestys, joka sisälsi esimerkiksi kappaleet ”Rock the Casbah” ja ”Should I Stay or Should I Go”.
The Clashin viimeinen albumi Cut the Crap julkaistiin 1985. Monet pitävät sitä enemmän laulaja Joe Strummerin ja manageri Bernie Rhodesin projektina kuin todellisena The Clash -albumina. Yhtye lopetti toimintansa vuoden 1986 alussa. Joe Strummer kuoli vuonna 2002 sydänkohtaukseen, mikä lopetti pitkään liikkuneet huhut The Clashin paluusta.
The Clash on vaikuttanut moniin nykyajan punkyhtyeisiin.
The Clash esiintyi Ruisrockissa 4.8.1979.[1]
Joe Strummer (syntyjään John Mellor), laulu ja kitara 1976-1986 Paul Simonon, basso ja laulu 1976-1986 Mick Jones, kitara ja laulu 1976-1983 Keith Levene, kitara 1976 (ei mukana levyillä) Terry Chimes, rummut 1976, 1977 (ensimmäisellä levyllä nimellä Tory Crimes) ja 1982-1983 Rob Harper, rummut 1977-1977 (ei mukana levyillä) Nicky ”Topper” Headon, rummut 1979-1982 Pete Howard, rummut 1983-1986 Nick Sheppard, kitara ja laulu 1983-1986 Vince White, kitara 1983-1986
The Clash, 1977 (USA 1978) Give ’Em Enough Rope, 1978 London Calling, 1979 (USA 1980) Sandinista!, 1980 Combat Rock, 1982 Cut the Crap, 1985
The Cost of Living, 1979
From Here to Eternity: Live, 1999 (liveäänityksiä 1978–1982) The Clash: Live At Shea Stadium, 2008
Black Market Clash, 1980 (singlejen b-puolikokoelma) The Story of the Clash, 1988 Clash on Broadway, 1991 The Singles, 1991 The Essential Clash, 2003 London Calling: 25th Anniversary Legacy Edition, 2004
Citation error, replace with{{cite book| author = Gilbert, Pat| title = The Clash: Lontoo liekeissä| location = Helsinki| publisher = Like| year = 2005| version = (Passion is a fashion: The real story of the Clash, 2004.) Suomentanut Juha Ahokas| id = ISBN 952-471-616-X}}
Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead.
* Luokka:Seulonnan keskeiset artikkelit